(vovworld) – ຕອນບ່າຍວັນທີ 29/12, ຢູ່ຮ່າໂນ້ຍ, ໃນການຕ້ອນຮັບເອກອັກຄະລັດຖະທູດ ບັງກະລາເດສ, ເກຼັກ ແລະ ອາຣັບບີ ຊະອຸດິ ເຂົ້າຍື່ນສານຕາຕັ້ງຮັບໜ້າທີ່ການທູດຢູ່ ຫວຽດນາມ, ທ່ານປະທານປະເທດ ເຈືອງເຕີນຊາງ ຢືນຢັນຈະສ້າງທຸກເງື່ອນໄຂເພື່ອໃຫ້ບັນດາເອກອັກຄະລັດຖະທູດປະຕິບັດສຳເລັດໜ້າທີ່ຢູ່ຫວຽດນາມ.
ໃນການຕ້ອນຮັບເອກອັກຄະລັດຖະທູດ ບັງກະລາເດສ Saha Ula, ທ່ານປະທານປະເທດເຈືອງເຕີນຊາງ ຖືວ່າ: 2 ຝ່າຍຄວນເພີ່ມທະວີການແລກປ່ຽນຄະນະຜູ້ແທນຂັ້ນສູງ, ເປີດກ້ວາງຂົງເຂດຮ່ວມມືໃນທຸກໆຂົງເຂດ. ຫວຽດນາມ ພ້ອມແລ້ວແບ່ງປັນບົດຮຽນກັບ ບັງກະລາເດສ ໃນການລົບລ້າງຄວາມອຶດຫິວຫລຸດຜ່ອນຄວາມທຸກຍາກ, ສົ່ງເສີມສຸຂະພາບຂອງແມ່ ແລະ ເດັກ, ຮັບມືກັບການປ່ຽນແປງຂອງດິນຟ້າອາກາດ.
ອວຍພອນໃຫ້ເອກອັກຄະລັດຖະທູດ ເກຼັກ Nicolak Dekanelot ໄດ້ຮັບແຕ່ງຕັ້ງເປັນເອກອັກຄະລັດຖະທູດປະຈຳ ຫວຽດນາມ, ທ່ານປະທານປະເທດ ເນັ້ນໜັກວ່າ: ເມື່ອສັນຍາການຄ້າເສລີລະຫວ່າງ ຫວຽດນາມ ແລະ ສະຫະພາບເອີລົບ ໄດ້ຮັບການລົງນາມ ໃນປີໜ້າຈະເປີດໂອກາດໃຫ້ແກ່ການແລກປ່ຽນເສດຖະກິດ, ການຄ້າລະຫວ່າງ ຫວຽດນາມ ແລະ ເກຼັກ ເວົ້າສະເພາະກໍ່ຄືຂອງພາກພື້ນເວົ້າລວມ.
ໃນການຕ້ອນຮັບເອກອັກຄະລັດຖະທູດ ອາຣັບບີ ຊະອຸດິ Dakhin Angiohani, ທ່ານປະທານປະເທດ ເຈືອງເຕີນຊາງ ຫວັງວ່າ: ອາຣັບບີ ຊະອຸດິ ຈະເພີ່ມທະວີການລົງທຶນເຂົ້າບັນດາໂຄງການໃຫຍ່ຂອງ ຫວຽດນາມ. ຫວຽດນາມ ສ້າງເງື່ອນໄຂສະດວກເພື່ອໃຫ້ບັນດາວິສາຫະກິດ ອາຣັບບີ ຊະອຸດິ ລົງທຶນ, ດຳເນີນທຸລະກິດຢູ່ ຫວຽດນາມ.